Danskerne har haft pengepungen fremme i sommerferieperioden. Og Nordjylland tegner sig for den største stigning i rejseforbrug.

Nordjyderne er det folkefærd, der har øget deres rejseforbrug mest. I følge nye tal fra Kompas Kommunikation har over dobbelt så mange nordjyder brugt flere penge på deres sommerferie end sidste år. På landsplan har 61 procent af danskerne brugt det samme beløb eller flere penge i år på deres sommerferie end sidste år. Desuden er penge ikke længere det store problem for danskerne i rejsesammenhæng. Kun hver femte lod sig begrænse af prisen, når de skulle vælge rejsemål.